**Ministru kabineta noteikumu projekta "Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa" Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"" un Ministru kabineta noteikumu projekta "Grozījums Ministru kabineta 2016. gada 26. aprīļa noteikumos Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi"" (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektu mērķis ir palielināt rezultāta un iznākuma rādītājus 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" (turpmāk - SAM 3.4.1.) ietvarā, kā arī pārdalīt finansējumu 310 000 *euro* apmērā uz 9.1.3. specifiskā atbalsta mērķi "Paaugstināt resocializācijas sistēmas efektivitāti" (turpmāk – SAM 9.1.3.).  Noteikumu projekti stāsies spēkā vispārējā kārtībā. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | * Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punkts. * Ministru kabineta (turpmāk – MK) 2019. gada 11. oktobra sēdes protokollēmums (prot. Nr. 47 3. §). * MK 2020. gada 12. marta rīkojums Nr. 103 "Par ārkārtējās situācijas izsludināšanu". * MK 2020. gada 30. jūnija sēdes protokola Nr. 42 59. § "Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"". | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2019. gada 11. oktobrī MK sēdē izskatīts informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu". Saskaņā ar MK 2019. gada 11. oktobra sēdes protokollēmuma (prot. Nr. 47 3. §) 9. punktu SAM 3.4.1 tika piešķirts snieguma rezerves finansējums papildu pasākumiem esošo atbalstāmo darbību ietvaros.  Tieslietu ministrija, ņemot vērā snieguma rezerves finansējuma piešķiršanu, ar Finanšu ministriju ir saskaņojusi rezultatīvo radītāju palielināšanos, iesniedzot grozījumu priekšlikumus darbības programmai "Izaugsme un nodarbinātība". Līdz ar to saskaņā ar MK 2019. gada 11. oktobra sēdes protokollēmuma (prot. Nr. 47 3. §) 9.2. apakšpunktu ir nepieciešams veikt grozījumus MK 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (turpmāk – noteikumi Nr. 704) saistībā ar rezultatīvo rādītāju palielināšanos.  Savukārt ar MK 2020. gada 12. marta rīkojumu Nr. 103 "Par ārkārtējās situācijas izsludināšanu" visā valsts teritorijā tika izsludināta ārkārtējā situācija līdz 2020. gada 14. aprīlim (saskaņā ar 2020. gada 7. aprīļa grozījumiem MK rīkojumā Nr. 103 "Par ārkārtējās situācijas izsludināšanu" ir pieņemts ārkārtas situāciju valstī pagarināt līdz 2020. gada 12. maijam), ar mērķi ierobežot COVID-19 izplatību ārkārtējās situācijas spēkā esamības laikā.  Reaģējot uz MK š.g. 12. martā izsludināto ārkārtas stāvokli valstī saistībā ar COVID-19 izplatību, Finanšu ministrija kā Eiropas Savienības (turpmāk – ES) struktūrfondu un Kohēzijas fonda vadošā iestāde sadarbībā ar ES fondu atbildīgajām iestādēm izskatīja iespējas ES fondu finansējuma novirzīšanai COVID-19 krīzes seku mazināšanai veselības, uzņēmējdarbības un nodarbinātības jomā. Tieslietu ministrija iesniedza Finanšu ministrijai Tieslietu ministrijas kā atbildīgās iestādes atbildībā esošo ES fondu līdzfinansēto specifisko atbalsta mērķu un pasākumu īstenošanas gaitu, iespējamo ieguldījumu un nozīmību pēc krīzes posmā un priekšlikumus ES fondu finansējuma pārstrukturizācijai. Finanšu ministrija, izvērtējot Tieslietu ministrijas iesniegto informāciju, aicina samazināt SAM 3.4.1. pieejamo finansējumu 310 000 *euro* (t.sk. ES fondu finansējumu 263 500 *euro*), to novirzot augstas prioritātes vajadzībām, palielinot SAM 9.1.3. noteikto attiecināmo izmaksu kopsummu par 310 000 *euro*, kā arī precizēt noteikumus Nr. 704 un MK 2016. gada 26. aprīļa noteikumus Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi" (turpmāk - noteikumus Nr. 264). Finansējuma novirzīšana neatstās ietekmi uz SAM sasniedzamajiem uzraudzības rādītājiem.  Ar grozījumiem noteikumos Nr. 704 paredzēts:   1. svītrot noteikumu Nr. 704 9. punktu, jo tas ir zaudējis aktualitāti, ņemot vērā snieguma rezerves finansējuma piešķiršanu. 2. palielināt SAM 3.4.1. pieejamo kopējo attiecināmo finansējumu saskaņā ar noteikumu Nr. 704 9. punktu par snieguma rezerves izpildi līdz 11 169 393 *euro*. 3. palielināt SAM 3.4.1. līdz 2023. gada 31. decembrim sasniedzamo rezultāta rādītāja vērtību par 140 un iznākuma radītāja vērtību par 700 personām. Balstoties uz MK 2019. gada 11. oktobra sēdes protokollēmuma (prot. Nr. 47 3. §) 9. punktu, par snieguma rezerves finansējuma piešķiršanu Finanšu ministrijai tika iesniegti grozījumu priekšlikumi darbības programmā "Izaugsme un nodarbinātība" (2020. gada 28. janvārī iesniegti Eiropas Komisijai). Darbības programmas grozījumos iekļauta informācija par snieguma ietvara rezerves finansējumu, kuru plānots novirzīt papildu pasākumiem esošo atbalstāmo darbību ietvaros, vienlaikus palielinot līdz 2023. gada 31. decembrim sasniedzamo rezultāta un iznākuma rādītāju vērtības. Ņemot vērā iepriekšējo pieredzi, organizējot SAM 3.4.1. projekta "Justīcija attīstībai" (turpmāk – projekts) pasākumu, papildus plānota 700 personu iesaiste projektā, nodrošinot projekta iznākuma rādītāja palielināšanu. Kā rezultātā **iznākuma rādītāja plānotā vērtība pieaug līdz 12 133 personām**, savukārt rezultāta rādītāja vērtība pieaug proporcionāli iznākuma rādītāja vērtībai, kā rezultātā **plānotais rezultāta rādītājs pieaug līdz 2427 personām**. 4. **samazināt SAM 3.4.1. pieejamo finansējumu par 310 000 *euro* (t.sk. ES fondu finansējumu 263 500 *euro*),** pārdalot to uz SAM 9.1.3. Resocializācijas biznesa procesa informācijas tehnoloģijas risinājuma izveidei.   Projekta finansējuma samazinājumu COVI-19 seku likvidēšanai, izvērtējot projekta mērķu un pasākumu īstenošanas gaitu, veido:   * mācību dokumentu un mācību materiālu vadības sistēmas izveidei nepieciešamais finansējums 160 000 *euro* apmērā; * plānotie mācību pasākumi 80 000*euro* apmērā; * ārvalstu komandējumiem paredzētie līdzekļi 70 000 *euro* apmērā.   Ņemot vērā, ka COVID-19 atstājis ietekmi uz 2020. gadā plānotiem mācību pasākumiem, it īpaši ārvalstu komandējumiem, kā arī mācību vadības sistēmas izstrādi tika plānots veikt 2020. un 2021. gadā, COVID-19 seku mazināšanai nepieciešamais finansējums tiks pārdalīts no projekta plānotā budžeta 2020. un 2021. gadam.  COVID-19 seku mazināšanai nepieciešamais finansējums tiks novirzīts no Mācību dokumentu un mācību materiālu vadības sistēmas izveides finansējuma 160 000 *euro* apmērā. Līdz ar to tiks precizēts projekta darbības 6.1. tvērums, paredzot, ka projekta ietvaros tiek veikta vajadzību apzināšana un sistēmas tehniskās specifikācijas izstrāde. Vajadzību apzināšana un tehniskās specifikācijas izstrāde ļauj Tiesu administrācijai izvērtēt esošo apmācību platformu piemērotību un palīdzēs iesaistīties jauno platformu izstrādes procesā ar savu vajadzību precīzu definēšanu.  Pašlaik izstrādes stadijā ir Tiesu administrācijas darbības stratēģija nākamajiem gadiem (spēkā esoša ir 2019. un 2020. gadam), kurā tiks iekļauta informācija par mācību vadības sistēmas īstenošanas plānu, atsaucoties uz projektā izstrādāto tehnisko specifikāciju "Mācību dokumentu un mācību vadības sistēmas izveide".  Ar noteikumu Nr. 264 grozījumiem paredzēts **palielināt SAM 9.1.3. pieejamo finansējumu par 310 000 *euro*** (MK 2020. gada 30. jūnija sēdes protokola Nr. 42 59. § "Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"""). Analizējot iespējamos atbalsta pasākumus COVID-19 seku mazināšanai ieslodzījuma vietās un ņemot vērā noteiktos pulcēšanās un klātienes pasākumu ierobežojumus, kā arī to, ka COVID-19 vīrusa izraisītā ārkārtas situācija (COVID-19 rada papildus riskus slēgta tipa iestādē) rada akūtu nepieciešamību pēc procesu digitalizācijas, finansējumu tiks novirzīts Resocializācijas biznesa procesa informācijas tehnoloģijas risinājuma izveidei.  Minētie risinājumi tiks izstrādāti noteikumu Nr. 264 17.1.6. apakšpunktā minētās atbalstāmās darbības "atbilstošas elektroniskās vides nodrošināšana" ietvaros.  Šī darbība ir atbalstāma kopš MK 2018. gada 6. marta noteikumu Nr. 139 "Grozījumi Ministru kabineta 2016. gada 26. aprīļa noteikumos Nr. 264 "[Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi](https://likumi.lv/ta/id/281952-darbibas-programmas-izaugsme-un-nodarbinatiba-9-1-3-specifiska-atbalsta-merka-paaugstinat-resocializacijas-sistemas-efektivitat...)"" spēkā stāšanās, kad noteikumi tika papildināti ar jaunu apakšpunktu. Saskaņā ar minēto MK noteikumu anotāciju "Resocializācijas programmu dati tiek fiksēti atbilstošā elektroniskajā vidē. Šāds risinājums nepieciešams, lai resocializācijas programmas tiktu īstenotas atbilstoši Riska un vajadzību novērtēšanas (turpmāk – RVN) datiem, tiktu apkopoti un ievākti precīzi kvantitatīvie un kvalitatīvie dati programmu efektivitātes analīzei un iestādes resocializācijas kapacitātes analīzei kopumā, kā arī, lai samazinātos administratīvais slogs uz personālu un izdevumi, kas saistīti ar informācijas fiksēšanu papīra formātā. Bez tā, datu apstrāde elektroniskajā vidē ļaus nodrošināt arī kvalitatīvu programmu dalībnieku atlasi".  Atbilstoši noteikumu Nr. 264 17.1.6. apakšpunktam, atbilstošas elektroniskās vides nodrošināšana, ir viena no darbībām resocializācijas programmu pilnveidošanai. Savukārt resocializācijas programma, tai skaitā arī Latvijas Sodu izpildes kodeksa 61.3 pantā minētā resocializācijas programma atkarību mazināšanai ir viens no sešiem notiesāto sociālās rehabilitācijas līdzekļiem un, saskaņā ar šī paša kodeksa 61.4 pantu - vienīgais līdzeklis notiesāto sociālās uzvedības korekcijai.  Finansējuma palielināšana par 310 000 *euro* ļaus ne vien veidot atsevišķu elektronisko instrumentu ar resocializācijas programmu īstenošanu saistīto datu fiksēšanai, bet arī attīstīt to kā daļu no vienotās datu bāzes – Ieslodzīto informācijas sistēmas. Šāda pieeja resocializācijas programmu datu moduļa kodēšanas un datu ielasīšanas procesā ļaus izmantot sistēmā esošo bāzes informāciju par notiesātajiem, kā arī izmantot ar resocializācijas programmu īstenošanu saistīto informāciju citās ar kriminālsodu izpildi saistītās datu apakšstruktūrās, piemēram – plānojot notiesāto izvietojumu ieslodzījuma vietās. Tā kā resocializācijas programma ir notiesāto resocializācijas procesa vadošā, pierādījumos balstītā forma, tieši šajā modulī tiks digitalizēts visu resocializācijas līdzekļu spektrs, kas izriet no katra konkrēta notiesātā noziedzīgas uzvedības risku un vajadzību novērtējuma priekšrakstiem. Ar šo minētais modulis faktiski pildīs notiesātā digitālās "resocializācijas lietas" lomu – tajā par katru notiesāto tiks apkopoti dati, kas vērsti uz abiem Latvijas Sodu izpildes kodeksa 8. pantā minētajiem soda izpildes mērķiem – resocializāciju un tiesisku uzvedību pēc soda izpildes. Neviens cits digitālais risinājums datu uzskaiti tieši soda izpildes mērķu sasniegšanas kontekstā nenodrošina, kamēr datu apkopošana, raugoties caur minēto prizmu, nākotnē dos iespēju visaptveroši pētīt brīvības atņemšanas soda ietekmi uz noziegumu penitenciāro recidīvu Latvijā.  Tādējādi grozījumi ievērojami veicinās SAM 9.1.3. mērķa "Paaugstināt resocializācijas sistēmas efektivitāti" sasniegšanu Eiropas Sociālā fonda projekta Nr.9.1.3.0/16/I/001 "Resocializācijas sistēmas efektivitātes paaugstināšana" ietvaros. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Noteikumu projektus izstrādāja Tieslietu ministrija. | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | * Tiesiskais regulējums tieši ietekmē SAM 3.4.1. finansējuma saņēmēju. Savukārt netieši tiesiskais regulējums varētu ietekmēt SAM 3.4.1. mērķa grupu – tiesu un tiesībsargājošo institūciju personālu. * Tiesiskais regulējums tieši ietekmē SAM 9.1.3. finansējuma saņēmēju un mērķa grupu - Ieslodzījuma vietu pārvaldes un Valsts probācijas dienesta, kā arī pašvaldību, reliģisko organizāciju un nevalstisko organizāciju darbinieki, kuri strādā ar ieslodzītajiem vai bijušajiem ieslodzītajiem, vai ir iesaistīti specifiskā atbalsta īstenošanā. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. | | | | | |
| 3. | Administratīvo izmaksu monetārs novērtējums | | Noteikumu projektiem nav ietekmes uz administratīvajām izmaksām. | | | | | |
| 4. | Atbilstības izmaksu monetārs novērtējums | | Noteikumu projektiem nav ietekmes uz atbilstības izmaksām. | | | | | |
| 5. | Cita informācija | | Finansējuma saņēmējam sadarbībā ar sadarbības iestādi, pēc noteikumu projektu stāšanās spēkā, būs nepieciešams veikt atbilstošus vienošanās grozījumus par projekta īstenošanu.  Grozījumi nav uzskatāmi par būtiskiem atbilstoši Eiropas Parlamenta un Padomes 2013. gada 28. decembra regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71. pantam. | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 1 941 439 | 0 | 1 499 405 | 200 000 | 11 639 54 | -200 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 1 941 439 | 0 | 1 499 405 | 200 000 | 11 639 54 | -200 000 | 0 |
| 3.4.1. SAM | | 1 398 151 | 0 | 938 556 | 0 | 626 927 | -310 000 | 0 |
| 9.1.3. SAM | | 543 288 | 0 | 560 849 | 200 000 | 537 027 | 110 000 |  |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 1 941 439 | 0 | 1 499 405 | 200 000 | 11 639 54 | -200 000 | 0 |
| 2.1. valsts pamatbudžets | | 1 941 439 | 0 | 1 499 405 | 200 000 | 11 639 54 | -200 000 | 0 |
| 3.4.1. SAM | | 1 398 151 | 0 | 938 556 | 0 | 626 927 | -310 000 | 0 |
| ESF finansējums | | 1 188 428 | 0 | 797 773 | 0 | 532 888 | -263 500 | 0 |
| Valsts budžeta finansējums | | 209 723 | 0 | 140 783 | 0 | 94 039 | -46 500 | 0 |
| 9.1.3. SAM | | 543 288 | 0 | 560 849 | 200 000 | 537 027 | 110 000 |  |
| ESF finansējums | | 461 795 | 0 | 476 722 | 170 000 | 456 473 | 93 500 |  |
| Valsts budžeta finansējums | | 81 493 | 0 | 84 127 | 30 000 | 80 554 | 16 500 |  |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | 0 | 0 | 0 | 0 |
| 3.1. valsts pamatbudžets | | 0 | 0 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | x |  | x |  | x |  |  |
| 5. Precizēta finansiālā ietekme | | x | 0 | x | 0 | x | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | **SAM 3.4.1.**  Saskaņā ar noteikumiem Nr. 704 (ar grozījumiem, kas izdarīti ar MK 2017. gada 3. janvāra noteikumiem Nr. 11) šobrīd projekta pieejamais kopējais attiecināmais finansējums ir 11 169 393 *euro* apmērā, t.sk. ES fondu finansējums 9 493 984 *euro*, valsts budžeta (turpmāk – VB) finansējums 1 675 409 *euro*.  **2016. gadā** kopējās faktiskās izmaksas 226 661 *euro* apmērā, t.sk. ES fondu finansējums 192 662 *euro*, VB finansējums 33 999 *euro.*  **2017. gadā** kopējās faktiskās izmaksas 2 302 857 *euro* apmērā, t.sk. ES fondu finansējums 1 957 428 *euro*, VB finansējums 345 429 *euro.*  **2018. gadā** kopējās faktiskās izmaksas 2 395 512 *euro* apmērā, t.sk. ES fondu finansējums 2 036 185 *euro*, VB finansējums 359 327 *euro*.  **2019. gadā** kopējās faktiskās izmaksas 1 674 526 *euro* apmērā, t.sk. ES fondu finansējums 1 423 347 *euro*, VB finansējums 251 179 *euro*.  **2020. gadā** vidējā termiņa budžeta ietvarā apstiprināts finansējums 1 398 151 *euro* apmērā, t.sk. ES fondu finansējums 1 188 428 *euro*, VB finansējums 209 723 *euro.*  **2021. gadā** vidējā termiņa budžeta ietvarā apstiprināts finansējums 938 556 *euro* apmērā, t.sk. ES fondu finansējums 797 773 *euro*, VB finansējums 140 783 *euro.*  **2022. gadā** vidējā termiņa budžeta ietvarā apstiprināts finansējums 626 927 *euro* apmērā, t.sk. ES fondu finansējums 532 888 *euro*, VB finansējums 94 039 *euro.*  Reaģējot uz MK š.g. 12. martā izsludināto ārkārtas stāvokli valstī saistībā ar COVID-19 izplatību, vadošā iestāde sadarbībā ar ES fondu atbildīgajām iestādēm izskatīja iespējas ES fondu finansējuma novirzīšanai COVID-19 krīzes seku mazināšanai veselības, uzņēmējdarbības un nodarbinātības jomā. Līdz ar to pieņemts lēmums no projekta kopējām attiecināmām izmaksām novirzīt 310 000 *euro* COVID-19 krīzes seku likvidēšanai.  Pēc grozījumu MK noteikumos Nr. 704 spēkā stāšanās, ņemot vērā pārdalāmo finansējumu COVID-19 seku likvidēšanai 310 000 *euro*, SAM 3.4.1. pieejamais kopējais attiecināmais finansējums **būs 10 859 393 *euro*** apmērā, t.sk. ES fondu finansējums 9 230 484 *euro*, VB finansējums 1 628 909 *euro.* Līdz ar to SAM 3.4.1. pieejamais attiecināmais finansējums 2020. - 2022. gadam plānots:  **2020. gadā** indikatīvi 1 398 151 *euro* apmērā, t.sk. ES fondu finansējums 1 188 428 *euro*, VB finansējums 209 723 *euro.*  **2021. gadā** indikatīvi 938 556 *euro* apmērā, t.sk. ES fondu finansējums 797 773 *euro*, VB finansējums 140 783 *euro.*  **2022. gadā** indikatīvi 316 927 *euro* apmērā, t.sk. ES fondu finansējums 269 388  *euro*, VB finansējums 47 539 *euro.* Piemērots samazinājums 310 000 *euro.*  **SAM 9.1.3.**  Saskaņā ar noteikumiem Nr. 264 (ar MK 2020. gada 28. jūlija grozījumiem noteikumos Nr. 264) SAM pieejamais kopējais attiecināmais finansējums sastāda 4 643 158 *euro*, tai skaitā ES fondu finansējums – 3 946 684 *euro* un VB finansējums – 696 474 *euro*.  **2017. gadā** SAM 9.1.3. kopējās faktiskās izmaksas 379 912 *euro*, t.sk. ES fondu finansējums 322 925 *euro* un VB finansējums 56 987 *euro.*  **2018. gadā** SAM 9.1.3. kopējās faktiskās izmaksas 709 199 *euro*, t.sk. ES fondu finansējums 602 819 *euro* un VB finansējums 106 380 *euro.*  **2019. gadā** SAM 9.1.3. kopējās faktiskās izmaksas 593 443 *euro*, t.sk. ES fondu finansējums 504 427 *euro* un VB finansējums 89 016 *euro.*  **2020. gadā** SAM 9.1.3. vidējā termiņa budžeta ietvarā apstiprināts finansējums 543 288 *euro* apmērā, t.sk. ES fondu finansējums 461 795 *euro* un VB finansējums 81 493 *euro.*  **2021. gadā** SAM 9.1.3. vidējā termiņa budžeta ietvarā apstiprināts finansējums 560 849 *euro* apmērā, t.sk. ES fondu finansējums 476 722 *euro* un VB finansējums 84 127 *euro.*  **2022. gadā** SAM 9.1.3. vidējā termiņa budžeta ietvarā apstiprināts finansējums 537 027 *euro* apmērā, t.sk. ES fondu finansējums 456 473 *euro* un VB finansējums 80 554 *euro.*  Pēc noteikumu Nr. 264 grozījumu projekta spēkā stāšanās, ņemot vērā pārdalāmo finansējumu no SAM 3.4.1. 310 000 *euro* apmērā, SAM 9.1.3. pieejamais kopējais attiecināmais finansējums **būs 4 953 158 *euro*** apmērā, t.sk. ES fondu finansējums 4 210 184 *euro*, VB finansējums 742 974 *euro.* Līdz ar to SAM 9.1.3. pieejamais attiecināmais finansējums 2020. - 2022. gadam plānots:   * **2020. gadā** indikatīvi 543 288 *euro* apmērā, t.sk. ES fondu finansējums 461 795 *euro* un VB finansējums 81 493 *euro;* * **2021. gadā** indikatīvi 760 849 *euro* apmērā, t.sk. ES fondu finansējums 646 722 *euro* un VB finansējums 114 127 *euro;* * **2022. gadā** indikatīvi 647 027 *euro* apmērā, t.sk. ES fondu finansējums 549 973 *euro* un VB finansējums 97 054 *euro.* | | | | | | |
| 6.1. detalizēts ieņēmumu aprēķins | |
| **6.2. detalizēts izdevumu aprēķins** | |
| 7. Amata vietu skaita izmaiņas | | Noteikumu projekti šo jomu neskar. | | | | | | |
| 8. Cita informācija | | **SAM 3.4.1.** saskaņā ar noteikumu Nr. 704 grozījumiem (MK 03.01.2017. sēdes prot. Nr. 1 41. § un MK 11.10.2019. sēdes prot. Nr. 47 3. §) tika palielināts sākotnējā projekta attiecināmais finansējums 141 050 *euro* apmērā un iepriekšējo periodu neapguve sastādīja 1 465 153 *euro*, tai skaitā pārdale uz 80.00.00 programmu "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk - 80.00.00 programma) 1 043 401 *euro*, pārdale no citiem projektiem 388 241 *euro*, slēgtie asignējumi 2016., 2017. un 2019. gada beigās 33 511 *euro*. Šo summu ir plānots apgūt atlikušajā periodā līdz SAM 3.4.1. īstenošanas beigām.  Projekta īstenošanai nepieciešamais finansējums 2020.–2022. gadam:   * **2020. gadā** indikatīvi 1 398 151 *euro* apmērā, t.sk. ES fondu finansējums – 1 188 428 *euro*, VB finansējums – 209 723 *euro*; * **2021. gadā** indikatīvi 1 721 549 *euro* apmērā, t.sk. ES fondu finansējums – 1 463 317 *euro*, VB finansējums – 258 232 *euro*; * **2022. gadā** indikatīvi 1 140 137 *euro* apmērā, t.sk. ES fondu finansējums – 969 117 *euro*, VB finansējums – 171 020 *euro*.   **SAM** **9.1.3.**saskaņā ar noteikumu Nr. 264 grozījumiem (MK 28.07.2020. sēdes prot. Nr. 46 17. §) tika palielināts sākotnējā projekta "Paaugstināt resocializācijas sistēmas efektivitāti" attiecināmais finansējums 673 676 *euro* apmērā un iepriekšējo periodu neapguve sastādīja 645 764 *euro*, tai skaitā pārdale uz 80.00.00 programmu 635 000 *euro*, pārdale no citiem projektiem 34 737 *euro* un slēgtie asignējumi 2017. un 2018. gada beigās 45 501 *euro*. Šo summu ir plānots apgūt atlikušajā periodā līdz SAM 9.1.3. īstenošanas beigām.  Projekta "Paaugstināt resocializācijas sistēmas efektivitāti" īstenošanai nepieciešamais finansējums 2020.–2022. gadam:   * **2020. gadā** indikatīvi 700 000 *euro* apmērā, t.sk. ES fondu finansējums 595 000 *euro* un VB finansējums 105 000 *euro*; * **2021. gadā** indikatīvi 1 330 300 *euro* apmērā, t.sk. ES fondu finansējums 1 130 755 *euro* un VB finansējums 199 545 *euro;* * **2022. gadā** indikatīvi 1 240 304 *euro* apmērā, t.sk. ES fondu finansējums 1 054 258 *euro* un VB finansējums 186 046 *euro.*   Projekta "Paaugstināt resocializācijas sistēmas efektivitāti" īstenošanai nepieciešamais ilgtermiņa saistībās neieplānotais finansējums normatīvajos aktos noteiktajā kārtībā tiks pieprasīts no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas. | | | | | | |
|  | |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekti šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām, noteikumu projekti 2020. gada 21. septembrī publicēti Tieslietu ministrijas tīmekļa vietnē [www.tm.gov.lv](http://www.tm.gov.lv) sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Noteikumu projekti 2020. gada 21. septembrī publicēti Tieslietu ministrijas tīmekļa vietnē [www.tm.gov.lv](http://www.tm.gov.lv) sadaļā "Sabiedrības līdzdalība", aicinot sabiedrības pārstāvjus rakstiski sniegt viedokli par noteikumu projektiem un to sākotnējās ietekmes novērtējuma ziņojumu (anotāciju) to izstrādes stadijā – nosūtot viedokli elektroniski uz elektroniskā pasta adresi: [signija.loce@m.gov.lv](mailto:signija.loce@m.gov.lv). |
| 3. | Sabiedrības līdzdalības rezultāti | Sabiedrības pārstāvju priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgā iestāde ir Tieslietu ministrija, finansējuma saņēmējs ir Tiesu administrācija un Ieslodzījuma vietu pārvalde, sadarbības iestādes funkcijas pilda Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru. Noteikumu projektu izpildes rezultātā nav plānota jaunu institūciju izveide, esošu institūciju likvidācija vai reorganizācija.  Noteikumu projektu izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Loce 67036812

Signija.Loce@tm.gov.lv